open-index/open-wikipedia-markdown huggingface dataset:
Danny aus den Birken

**Danny aus den Birken** (s. 15. helmikuuta 1985 Düsseldorf) on saksalainen jääkiekkoilija, pelipaikaltaan maalivahti.

Pääsarjatasolla aus den Birken on edustanut Kölner Haiea Adler Mannheimia sekä Iserlohn Roostersia. Hänet valittiin Saksan maajoukkueen kolmosvahdiksi vuoden 2013 MM-kisoihin. aus Den Birken edusti Saksaa myös jääkiekon MM-kilpailuissa vuonna 2017, jossa hän toimi pääasiallisena kakkosmaalivahtina. Hän torjui ykkösmaalivahtina Saksan voittaessa olympiahopeaa Pyeongchangissa 2018.

## Lähteet
Björn Werner

**Björn Werner** (s. 30. elokuuta 1990 Berliini) on saksalainen entinen amerikkalaisen jalkapallon ammattilaispelaaja, pelipaikaltaan ulompi tukimies. Hän pelasi kolme kautta  NFL-liigan Indianapolis Coltsissa 2013–2015.

Werner pelasi yliopistojalkapalloa Floridan osavaltionyliopiston joukkueessa. Vuoden  ensimmäisellä kierroksella varattu Werner on NFL-historian ainoa ykköskierroksella varattu saksalainen. Aiempaa ennätystä piti vuoden 2009 tilaisuudessa 58. pelaajana varattu Sebastian Vollmer. Loukkaantumiset pakottivat Wernerin lopettamaan ammattilaisuransa syksyllä 2016.

## Lähteet
Kansainvälinen kääntäjienpäivä

**Kansainvälinen kääntäjienpäivä** (International Translation Day) on kansainvälinen vuosipäivä, jolla nostetaan esiin kääntämiseen ja tulkkaamiseen liittyviä asioita ja ihmisiä. Kansainvälisen kääntäjien, tulkkien ja terminologien liiton FITin piirissä päivää on juhlistettu vuodesta 1953, ja Suomessa sitä on vietetty vuodesta 1991. Kääntäjienpäivä on virallisesti 30. syyskuuta, joka on kääntäjien suojeluspyhimyksenä pidetyn Pyhän Hieronymuksen päivä, mutta Suomessa kääntäjienpäivän seminaari järjestetään tuota päivämäärää lähimpänä olevana perjantaina. 

YK:n yleiskokouksessa 24.5.2017 hyväksyttiin päätöslauselma, jonka mukaan kansainvälisestä kääntäjienpäivästä tuli yksi YK:n teemapäivistä. Sillä halutaan tuoda esille ammattimaisen kääntämisen roolia kansakuntien yhdistämisessä sekä rauhan, ymmärryksen ja kehityksen edistämisessä.  

Suomessa kääntäjienpäivää on juhlistettu seminaarein, joita ovat olleet järjestämässä Suomen kääntäjien ja tulkkien liitto SKTL, Käännösalan asiantuntijat KAJ sekä Suomen käännöstoimistojen liitto SKTOL. 

## Aiheesta muualla
* YK:n kansainvälistä kääntäjienpäivää esittelevä sivu (englanniksi)
* FITin kansainvälistä kääntäjienpäivää esittelevä sivu
Dennis Schröder

**Dennis Mike Schröder** (s. 15. syyskuuta 1993 Braunschweig) on saksalainen koripalloilija, pelipaikaltaan pelintekijä. Hän on pelannut Pohjois-Amerikan NBA:ssa vuodesta 2013 ja edustaa kaudella 2025–2026 Sacramento Kingsiä. Hän voitti Saksan maajoukkueessa maailmanmestaruuden vuonna 2023 ja Euroopan-mestaruuden vuonna 2025.

Schröder oli Atlanta Hawksin ykköskierroksen varaus vuoden . Hän siirtyi Oklahoma City Thunderiin kesällä 2018. Syksyllä 2020 Schröder myytiin Los Angeles Lakersiin. Tämän jälkeen hän on edustanut Boston Celticsiä, Houston Rocketsia, uudelleen Los Angeles Lakersia, Toronto Raptorsia, Brooklyn Netsiä, Golden State Warriorsia ja Detroit Pistonsia. Kesällä 2025 hän siirtyi Sacramento Kingsiin.

Schröder on pelannut Saksan A-maajoukkueessa vuodesta 2014. Hän on pelannut olympialaisissa vuonna 2024, MM-kilpailuissa vuosina 2019 ja 2023 sekä EM-kilpailuissa vuosina 2015, 2017, 2022 ja 2025. Hän saavutti EM-pronssia 2022 sekä voitti maailmanmestaruuden 2023 ja Euroopan-mestaruuden 2025. Pariisin olympialaisissa 2024 tuloksena oli neljäs sija. Näissä neljässä turnauksessa Schröder valittiin tähdistökentälliseen, ja MM-kilpailuissa 2023 ja EM-kilpailuissa 2025 hänet valittiin turnauksen arvokkaimmaksi pelaajaksi.

Schröder tunnetaan nopeudestaan, pelisilmästään sekä viimeistelytaidoistaan.

## Lähteet

## Aiheesta muualla
Elmer Bäck

**Elmer Bäck** (s. 18. lokakuuta 1981) on suomalainen näyttelijä.

Bäck työskentelee Berliinissä Nya Rampen -teatteriryhmässä. Hän on näytellyt pääosan, elokuvaohjaaja Sergei Eisensteinin roolin Peter Greenawayn vuonna 2015 valmistuneessa elokuvassa *[[Eisenstein in Guanajuato]]**,* Enok Kajanderin roolin elokuvassa *[[Missä kuljimme kerran (elokuva)|Missä kuljimme kerran]]* (2011) ja kansainvälisessä tv-yhteistuotannossa *The Spiral*. Vuonna 2008 Bäck näytteli suomalaisessa tv-sarjassa *[[Lemmenleikit]]*.

Vuosina 2003–2009 Bäck teki rooleja Suomen ruotsinkielisissä teattereissa Klockriketeatern, Viirus ja Wasa Teater. Syksyllä 2015 hän näytteli Turun ruotsalaisessa teatterissa *[[Myrskyluodon Maija]]n* toisen pääroolin.

Bäck näyttelee pääosaa elokuvassa *Eisenstein in Guanajuato* (2015), joka on brittiohjaaja Peter Greenawayn kunnianosoitus neuvostoliittolaiselle elokuvaohjaaja Sergei Eisensteinille. Elokuva sai Suomen ensi-iltansa elokuvateattereissa 4. syyskuuta 2015.

Bäck on ollut vuodesta 2017 saakka naimisissa meksikolaisen pukusuunnittelijan kanssa, jonka hän tapasi vuonna 2014. Bäck puhuu viittä kieltä, mutta oppi suomen vasta 13-vuotiaana. 

## Lähteet

## Aiheesta muualla
*
*
Andy Kühne

**Andy Kühne** (s. 19. marraskuuta 1987 Annaberg-Buchholz) on saksalainen maastohiihtäjä. Kühnen edustama hiihtoseura on saksalainen WSC Erzgebirge Oberwiesenthal. Kühne osallistui ensimmäiseen maastohiihdon maailmancupin osakilpailuunsa vuonna 2013 Viron Otepäässä. Kühnen paras sijoitus maailmancupin osakilpailuissa on 26:s sija. Kühne osallistui myös maastohiihdon maailmanmestaruuskilpailuihin Italian Val di Fiemmessä vuonna 2013.

## Lähteet
*
Paul Webster

**Paul Webster** voi tarkoittaa ainakin seuraavia:

* Paul Francis Webster (1907–1984), yhdysvaltalainen sanoittaja
* Paul Webster (s. 1952), brittiläinen elokuvatuottaja.
Sariolan koulu

**Sariolan koulu** on Kangasalan itäreunalla Sahalahdella sijaitseva noin 270 oppilaan ja 25 opettajan koulu. Koulunkäynti on alkanut jo vuonna 1896, kun koulun vanhin osa ”puukoulu” valmistui. Nykyään puukoulussa on tilat esikoululaisille, ykkös-, kakkos- ja pienluokkalaisille. Alakoulu, jossa liikuntasali, ruokala ja loput alakoulun luokat sijaitsevat, valmistui 1977 ja yläkoulu 1994. Remontti, jossa koulu sai väestönsuojan, henkilökunnan sosiaalitilat, nuorisotilat ja uuden opettajainhuoneen, valmistui 2009. Koulun rehtorina on toiminut vuodesta 2009 Tuomo Myllö.

Sariolan koulu on aktiivisesti mukana monissa hankkeissa. Koulu on ottanut osaa Vihreä lippu -ympäristöhankkeeseen, on mukana valtakunnallisessa oppilaitosturvallisuuden tutkimus- ja kehittämisverkossa (OPTUKE-verkosto) oppilaitoskumppanina ja kuuluu Suomen yhtenäiskouluverkostoon (Syve ry). Koululla on viestintä- ja ilmaisupainotus, joka näkyy myös valinnaisaineissa yläkoulussa – kahdeksannella luokalla on yhden vuosiviikkotunnin vaihtoehtoinen taideaine.

## Aiheesta muualla
*Sairolan koulun sivut
Paul Francis Webster

**Paul Francis Webster** (20. joulukuuta 1907 New York – 18. maaliskuuta 1984 Beverly Hills) oli yhdysvaltalainen elokuvasanoittaja. Hänet palkittiin 1930-luvulta 1970-luvulle kestäneen uransa aikana kolmella Oscar-palkinnolla. Webster työskenteli muun muassa Sammy Fainin, Dmitri Tjomkinin sekä lukuisien muiden säveltäjien kanssa.

## Elämä ja ura
Webster opiskeli New Yorkin yliopistossa, mutta jätti opintonsa kesken ja pestautui töihin Aasiaan matkalla olleeseen kauppalaivaan. Musiikkiuransa hän aloitti palattuaan Yhdysvaltoihin 1930-luvun alussa. Hänen ensimmäinen hittinsä oli vuoden 1932 kappale ”Masquerade”, jonka sävelsi John Jacob Loeb.

Pitkän uransa elokuvamusiikin parissa Webster aloitti vuonna 1935, jolloin hänet palkattiin sanoittamaan kappaleita lapsitähti Shirley Templen elokuvaan *[[Pikku tyttömme]]*. Vuonna 1941 Webster sanoitti jazzmuusikko Duke Ellingtonille kappaleen ”I Got It Bad (And That Ain’t Good). Hän sanoitti musiikkia myös Hoagy Carmichaelille ja Ted Fio Ritolle.

1950-luvulta eteenpäin Webster teki musiikkia MGM:n elokuviin ja työskenteli muun muassa Sammy Fainin ja Dmitri Tjomkinin kanssa.

Webster valittiin Songwriters Hall of Fameen vuonna 1972.

## Palkinnot ja ehdokkuudet
Webster voitti urallaan kolme Oscar-palkintoa yhteensä 16 ehdokkuudesta. Lisäksi hän voitti Golden Globe -palkinnon ja neljä Golden Laurel -palkintoa.

### Palkinnot

### Ehdokkuudet

## Lähteet

## Aiheesta muualla
*
Brice Roger

**Brice Roger** (s. 9. elokuuta 1990 Bourg-Saint-Maurice) on ranskalainen alppihiihtäjä.

Alppihiihdon maailmancupissa Roger kilpaili ensimmäisen kerran Chamonix'n syöksylaskussa tammikuussa 2011 sijoittuen 54:nneksi. Ensimmäiset maailmancupin pisteensä hän saavutti Bormion syöksylaskussa joulukuussa 2011 sijoittuen 30:nneksi. Kymmenen parhaan joukkoon hän sijoittui maailmancupissa ensimmäisen kerran oltuaan kymmenes Val Gardenan syöksylaskussa joulukuussa 2012. Ensimmäisen palkintosijansa hän saavutti oltuaan kolmas Meribelin supersuurpujottelussa maaliskuussa 2015. Hän sijoittui kolmanneksi Kvitfjellin supersuurpujottelussa maaliskuussa 2018.

Schladmingin MM-kilpailuissa 2013 Roger sijoittui syöksylaskussa 15:nneksi, Vailin / Beaver Creekin MM-kilpailuissa 2015 supersuurpujottelussa 12:nneksi ja Sankt Moritzin MM-kilpailuissa 2017 syöksylaskussa kymmenenneksi. Pyeongchangin olympialaisissa 2018 hän oli syöksylaskussa kahdeksas. Åren MM-kilpailuissa 2019 hän sijoittui supersuurpujottelussa seitsemänneksi.

## Lähteet
Christina Schwanitz

**Christina Schwanitz** (s. 24. joulukuuta 1985 Dresden) on saksalainen kuulantyöntäjä ja maailmanmestari.

Vuonna 2015 Schwanitz voitti kultaa Pekingin MM-kisoissa tuloksella 20,37. Moskovan MM-kilpailuissa 2013 hän saavutti hopeaa silloisella ennätyksellään 20,41 metriä. Dohan MM-kilpailuissa 2019 hän sai pronssia tuloksella 19,17. Lisäksi Schwanitz on ollut MM-kilpailuissa seitsemäs Helsingissä 2005 sekä kahdestoista Berliinissä 2009 ja Daegussa 2011. Sisäratojen MM-kilpailuissa hän sai hopeaa Sopotissa 2014 tuloksella 19,94 ja oli kuudes Valenciassa 2008. Olympialaisissa hän on sijoittunut yhdeksänneksi Pekingissä 2008 ja Lontoossa 2012 ja kuudenneksi Riossa 2016.

Schwanitz voitti Euroopan-mestaruuden Zürichissä 2014 tuloksella 19,90 ja Amsterdamissa 2016 tuloksella 20,17. Berliinin EM-kilpailuissa 2018 hän sai hopeaa tuloksella 19,19. Helsingin EM-kilpailuissa 2012 hän oli viides. Hän on voittanut sisäratojen EM-kilpailuissa kultaa Göteborgissa 2013 tuloksella 19,25, saanut hopeaa Pariisissa 2011 tuloksella 18,65 ja Glasgow'ssa 2019 tuloksella 19,11 sekä pronssia Toruńissa 2021 tuloksella 19,04. Hän sai pronssia alle 20-vuotiaiden MM-kilpailuissa 2004 ja hopeaa alle 23-vuotiaiden EM-kilpailuissa 2005. 

Schwanitz voitti kuulantyönnön Euroopan cupissa 2008 sekä Euroopan joukkuemestaruuskilpailuissa 2013, 2014, 2015 ja 2019. Hän voitti maanosien cupin 2014. Timanttiliigassa hän on voittanut kymmenen osakilpailua.

Schwanitz työnsi ennätyksensä 20,77 Pekingissä 20. toukokuuta 2015. Sisäradoilla hän on työntänyt parhaimmillaan 20,05 Rochlitzissa 2. helmikuuta 2014.

## Lähteet
* 

### Viitteet
Jalkapallon II divisioonan kausi 1973

**Jalkapallon II divisioonan kausi 1973** oli Suomen jalkapallon kolmanneksi korkeimman sarjatason kausi, kun vuoteen 1972 saakka II divisioona oli ollut 2. korkeimman sarjatason nimitys. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Lohkojen kolme heikointa putosi III divisioonaan.

## Länsilohko

Uusintaottelu: TuTo - Ässät 2–1

## Itälohko

 

## Pohjoislohko

 

Uusintaottelu: Into - KaPa 1–3

## Lähteet
* http://www.jukkajoutsi.com/2div1973.html 

### Viitteet
Huonekoiso

**Huonekoiso** (*Solanum pseudocapsicum*) on koisojen sukuun kuuluva laji.

## Ulkonäkö ja koko
Kasvi on luonnonvaraisena pensasmainen. Kukat ovat pieniä ja väriltään valkoisia. Hedelmät ovat myrkyllisiä. Ne ovat täysin raakoina valkoisia, puoliraakoina vihreitä ja kypsinä oransseja tai punaisia.

## Levinneisyys
Kasvi on peräisin Etelä-Amerikasta.

## Elinympäristö
Huonekoiso viihtyy valoisalla ja viileällä kasvupaikalla. Kasvualustan tulee olla ilmava ja ravinteikas, kasvia pitää lannoittaa kesällä.

## Käyttö
Huonekoisoa käytetään huonekasvina.

## Lähteet

## Aiheesta muualla
*
Siegmar Klotz

**Siegmar Klotz** (s. 28. lokakuuta 1987) on italialainen alppihiihtäjä.

Alppihiihdon maailmancupissa Klotz kilpaili ensimmäisen kerran Wengenin superalppiyhdistetyssä tammikuussa 2009 sijoittuen 29:nneksi. Parhaimmillaan hän on sijoittunut maailmancupissa kolme kertaa kymmenennelle sijalle, Wengenin superalppiyhdistetyssä tammikuussa 2013 sekä Kitzbühelin ja Kvitfjellin supersuurpujotteluissa tammi- ja maaliskuussa 2013. Schladmingin MM-kilpailuissa 2013 hän sijoittui supersuurpujottelussa 22:nneksi.

## Lähteet
Köynnöskoiso

**Köynnöskoiso** eli **jasmiinikoiso** (*Solanum laxum*) on koisojen sukuun kuuluva laji.

## Ulkonäkö ja koko
Köynnöskoiso on koristeellisennäköinen. Kukat ovat valkoisia. Hedelmät ovat purppuranpunaisia.

## Levinneisyys
Köynnöskoiso on alkuperäinen laji Brasiliassa, Paraguayssa, Uruguayssa ja Argentiinassa. Se on levinnyt myös muualle Etelä-Amerikkaan, Afrikkaan, Etelä-Aasiaan ja Australiaan. 

## Elinympäristö
Kasvi viihtyy aurinkoisella kasvupaikalla. Normaali huoneenlämpötila on sopiva.

## Käyttö ja kasvatus
Köynnöskoisoa käytetään huonekasvina. Talven jälkeen kasvi leikataan. Se tarvitsee runsaasti ravinteita.

## Lähteet

## Aiheesta muualla
* UniProt, Taxonomy: Solanum laxum
Bosley Crowther

**Bosley Crowther** (13. heinäkuuta 1905 – 7. maaliskuuta 1981) oli yhdysvaltalainen toimittaja ja kirjailija, joka toimi *[[The New York Times]]* -lehden elokuvakriitikkona vuosina 1940–1967. Crowtheria pidettiin Yhdysvalloissa yhtenä aikansa vaikutusvaltaisimmista elokuvakriitikoista. Vaikka Crowther keskittyikin arvosteluissaan pääosin Hollywood-tuotantoon, suosi hän aikaisessa vaiheessa myös ulkomaisten elokuvaohjaajien tuotantoa. Crowther kuoli 75-vuotiaana 1981.

## Lähteet
Varpu Vilkuna

**Varpu Vilkuna-Uusitalo** (18. lokakuuta 1951 Nivala  – 25. tammikuuta 2014 Nivala) oli nivalalainen toimittaja ja kirjailija.

Vilkuna oli kahdesti Topelius-palkintoehdokkaana ja kerran Kirjapöllö-ehdokkaana. Vuonna 2001 hänelle myönnettiin Chydenius-palkinto. Lisäksi Vilkuna teki Jaakko Alatalon kanssa libreton oopperaan *Pula! Ooppera konikapinasta* (2005). Varpu Vilkunan tekstejä on julkaistu myös antologioissa.

Varpu Vilkuna kuoli 25. tammikuuta 2014. Hän oli naimisissa Mauri Uusitalon kanssa.

## Tuotanto
### Nuortenkirjallisuus
* Rulla (1992, Tammi)
* Tuhkasiivet (1993, Tammi)
* Tumma nauha (1996, Tammi)
* Marmoritaivas (1998, Tammi)
* Ripa (2010, Mäntykustannus)

### Näytelmät
* Notkahduksia (2008) (Ensiesitys Nivalan Nuorisoseuran näyttämöllä kesäkuussa 2008)

### Runot
* Nimetyt kivet: Tuokiokuvia elämästä (1994, Runogalleria)

### Lastenkirjallisuus
* Kaislatien kaverit (1997, Tammi)

## Lähteet
Jorma Suhonen

**Jorma Olavi Suhonen** (30. maaliskuuta 1911 Helsinki – 1. huhtikuuta 1987 Helsinki) oli suomalainen graafinen suunnittelija ja julistetaiteilija. Hän on Holger Erkelenzin ja Aarno Knuusin ohella yksi mainostoimisto SEKin perustajista.

Suhonen kävi Taideteollisuuskoulun graafisen kurssin vuosina 1931–1934. Suhosta pidetään yhtenä 1930-luvun maineikkaimmista julisteentekijöistä Suomessa. Suhonen ja muut SEKin graafikot ihailivat 1920–1930-luvuilla ranskalaista, sveitsiläistä ja puolalaista julistetaidetta. Yksi tärkeimmistä vaikuttajista oli ukrainalaissyntyinen ranskalainen Cassandre (Jean-Marie Moreau), jonka tyyli edusti taiturimaista ”aerograafin” eli retussiruiskun käyttöä.

Vuonna 1935 Suhosen *Sano se painomusteella* -juliste voitti ensimmäisen palkinnon Pohjoismaiden kirja- ja painotyönäyttelyssä Helsingin Taidehallissa. Jo vuonna 1933 hän voitti pohjoismaisen Scandinavian Air -julistekilpailun.

SEKistä Suhonen siirtyi vuonna 1945 Suomen Ulkomaankauppaliiton näyttelysuunnittelijaksi. Hän toimi myös Suomen Messujen näyttelysuunnittelijana ja opetti Taideteollisuuskoulussa graafista suunnittelua. Suhoselle myönnettiin valtion taiteilijaeläke vuonna 1977.

## Lähteet
Svend Auken

**Svend Gunnarsen Auken** (24. toukokuuta 1943 – 4. elokuuta 2009) oli tanskalainen poliitikko. Hän edusti sosiaalidemokraatteja ja toimi kansankäräjillä vuodesta 1971 kuolemaansa saakka. Vuosina 1977–1982 hän oli Tanskan työministeri Anker Jørgensenin hallituksissa ja vuosina 1994–2001 ympäristöministeri Poul Nyrup Rasmussenin hallituksissa. Vuodet 1987–1992 hän toimi sosiaalidemokraattisen puolueen puheenjohtajana.

Svend Aukenin äiti oli lääkäri Kirsten Auken ja sisar europarlamentaarikko Margrete Auken.

## Lähteet
Bernd Förster

**Bernhard "Bernd" Georg Josef Förster** (s. 3. toukokuuta 1956 Mosbach Länsi-Saksa) on aktiiviuransa jo lopettanut saksalainen jalkapalloilija. Hän oli pelipaikaltaan puolustaja. Myös hänen nuorempi veljensä, Karlheinz Förster, on entinen saksalainen jalkapalloilija, joka niin ikään pelasi puolustajana.

## Ura seurajoukkueessa
Jalkapallon pelaamisen Förster aloitti SV Waldhof Mannheimin riveissä. Juniortivuosiensa jälkeen hän edusti seuraa myös 16 edustusjoukkueen ottelussa. Aikuisten tasolla Dietz pelasi vuosien 1974-1986 aikana myös FC Bayern Münchenin (8 ottelua), 1. FC Saarbrückenin (61 ottelua, 5 maalia) ja VfB Stuttgartin (222 ottelua, 20 maalia) riveissä.

Seurajoukkuetasolla hän saavutti Mestarien liigan voiton kahdesti sekä Intercontinental Cupin voiton ja Saksan cupin voiton kertaalleen.

## Ura maajoukkueessa
Maajoukkuetasolla Förster edusti Länsi-Saksan jalkapallomaajoukkuetta vuosien 1979–1984 aikana kaikkiaan 33 ottelussa onnistumatta pelaamissaan otteluissa maalinteossa. Hän oli mukana myös maan edustusmiehistössä vuosien 1980 ja 1984 EM-kilpailuissa sekä vuoden 1982 MM-kilpailuissa.

## Lähteet
San Salvador (Bahama)

**San Salvador** on saari Bahamalla. Eräiden historioitsijoiden mukaan saari olisi ensimmäinen saari, jolle Kristoffer Kolumbus rantautui vuonna 1492. Saaren pinta-ala on 163 neliökilometriä ja sitä asuttaa vajaa tuhat ihmistä. San Salvador muodostaa myös oman hallintoalueensa.

Vuonna 1492 Kolumbus rantautui saarelle, jota sen alkuperäisasukkaat Tainot kutsuivat nimellä *Guanahani*. Kolumbus itse nimesi saaren San Salvadoriksi, joka merkitsee "*Pyhä [[Jeesus|Vapahtaja]]*". Espanjalaiset orjuuttivat Bahamasaarten alkuperäisasukkaat ja kuljettivat heidät siirtokuntiinsa 1500-luvun aikana jättäen saaret asumattomiksi. Bahama siirtyi Englannin hallintaan 1600-luvulla, ja useat saarista saivat uuden nimen. Tätä saarta kutsuttiin vuoteen 1925 nimellä *Watling*, kunnes historioitsijat esittivät teorian Guanahanin sijainnista, minkä jälkeen saari nimettiin San Salvadoriksi.

## Lähteet

## Aiheesta muualla
Fibonaccin alkuluvut

**Fibonaccin alkuluvut** ovat Fibonaccin lukujonossa esiintyvät alkuluvut. Ensimmäiset Fibonaccin alkuluvut ovat:

: 2, 3, 5, 13, 89, 233, 1&nbsp;597, 28&nbsp;657, 514&nbsp;229, 433&nbsp;494&nbsp;437, 2&nbsp;971&nbsp;215&nbsp;073

## Tunnetut Fibonaccin alkuluvut

Ei tiedetä, onko Fibonaccin alkulukuja äärettömän monta. Fibonaccin jonon *F**n* ensimmäiset 33 alkulukujäsentä löytyvät seuraavista paikoista, kun alaindeksi n kertoo, monesko jonon jäsen on kyseessä:

: n = 3, 4, 5, 7, 11, 13, 17, 23, 29, 43, 47, 83, 131, 137, 359, 431, 433, 449, 509, 569, 571, 2&nbsp;971, 4&nbsp;723, 5&nbsp;387, 9&nbsp;311, 9&nbsp;677, 14&nbsp;431, 25&nbsp;561, 30&nbsp;757, 35&nbsp;999, 37&nbsp;511, 50&nbsp;833, 81&nbsp;839.

Näiden todistettujen alkulukujen lisäksi sarjasta on löydetty seuraavat mahdolliset alkuluvut:

: n = 104&nbsp;911, 130&nbsp;021, 148&nbsp;091, 201&nbsp;107, 397&nbsp;379, 433&nbsp;781, 590&nbsp;041, 593&nbsp;689, 604&nbsp;711, 931&nbsp;517, 1&nbsp;049&nbsp;897, 1&nbsp;285&nbsp;607, 1&nbsp;636&nbsp;007, 1&nbsp;803&nbsp;059, 1&nbsp;968&nbsp;721

Tapaus n=4 pois lukien kaikilla Fibonaccin alkuluvuilla on alkulukuindeksi, mutta kaikki alkulukuindeksit eivät osoita alkulukua.

*F**p* on alkuluku kahdeksalla ensimmäisestä kymmenestä alkuluvusta. Poikkeukset ovat *F**2* = 1 ja *F**19* = 4&nbsp;181 = 37 × 113. Indeksin kasvaessa Fibonaccin alkuluvut ovat kuitenkin harvinaisempia, ja *F**p* on alkuluku vain kahdellekymmenellekuudelle 1&nbsp;229 alkuluvusta, jotka ovat pienempiä kuin 10&nbsp;000.

Suurin tunnettu Fibonaccin alkuluku on *F**81&nbsp;839*. Sen osoittivat alkuluvuksi David Broadhurst ja Bouk de Water vuonna 2001. Suurin tunnettu mahdollinen Fibonaccin alkuluku on *F**1&nbsp;968&nbsp;721*. Siinä on 411&nbsp;439 numeroa ja sen löysi Henri Lifchitz vuonna 2009.

## Fibonaccin lukujen jaollisuus
Alkulukuindeksisillä Fibonaccin luvuilla *F**p* ei ole lukua 1 suurempia yhteisiä jakajia identiteetin

: syt(*F**n*, *F**m*) = *F*syt(*n*,*m*).

vuoksi.

Jokaiselle *n*&nbsp;≥&nbsp;3, *F**n* jakaa *F**m*:n jos ja vain jos *n* jakaa *m*:n.

Jos oletetaan, että m on alkuluku p yllä mainitusta identiteetistä ja n *p*:llä ei voi olla yhteisiä tekijöitä aikaisempien Fibonaccin alkulukujen kanssa:

: syt(*F**p*, *F**n*) = *F*syt(*p*,*n*) = *F*1 = 1

## Lähteet
Alagoasinhokko

**Alagoasinhokko** (*Mitu mitu*) on hokkoihin kuuluva kanalintu, jonka alkuperäistä elinympäristöä olivat alankometsät Brasilian alankometsät. Nykyisin lajista tunnetaan enää vain vankeudessa eläviä yksilöitä.

## Koko ja ulkonäkö
Kooltaan alagoasinhokko on suurikokoinen ja kasvaa noin 83&ndash;89 cm pitkäksi. Laji on päästään rinnastaan, niskastaan,siivistään ja pyrstöstä violettiin vivahtavan musta. Alaperä ja pyrstön kärki ovat punaruskeat. Nokka on suurikokoinen ja punainen. Myös jalat ovat väriltään punaiset. Alagoasinhokon silmien iiris on punaruskea ja korvien kohdalla on paljas harmahtava hyöhenetön laikku.

## Levinneisyys ja elintavat
Alagoasinhokon alkuperäistä elinympäristöä olivat kosteat alankometsät Bahian, Alagoasin ja Pernambucon osavaltioissa Brasilian koillisosassa. Lajin ravintoa ovat laipikoiden (*Phyllanthus*) ja eugenioiden (*Eugenia*) sukujen kasvien hedelmät. Vankeudessa alagoasinhikkonaaras munii 2&ndash;3 munaa. Lintu on hävinnyt luonnosta sen elinympäristöjen huvettua sokeriruokoviljelmien alta. Viimeiset varmat luonnovaraisista yksilöistä ovat 1970-luvulta ja 1980-luvun lopusta on muutama epävarma havainto. Vankeudessa elävien alagoasinhokkojen määräksi arvioidaan noin 130 yksilöä, joista osa on risteymiä kyhmyhokon (*Mitu tuberosum*) kanssa.

## Lähteet
Viiksisirppikipuaja

**Viiksisirppikipuaja** (*Drymotoxeres pucheranii*) on kipuajien heimoon kuuluva varpuslintu.

## Levinneisyys
Viiksisirppikipuajaa tavataan Kolumbiassa, Ecuadorissa ja Perussa. Se on harvinainen, laikuttaisesti levittäytynyt ja huonosti tunnettu.

## Elinympäristö
Viiksisirppikipuajaa tavataan vuoristometsissä 900–3&nbsp;250, pääasiassa yli 2&nbsp;000 metrin korkeudella merenpinnasta.

## Lähteet
Carl Ludwig Siegel

**Carl Ludwig Siegel** (31. joulukuuta 1896 Berliini, Saksan keisarikunta – 4. huhtikuuta 1981 Göttingen, Länsi-Saksa) oli saksalainen matemaatikko. Hän on 1900-luvun alkupuoliskon merkittävimpiä matemaatikkoja, ja hänen tutkimuksensa suuntautuivat erityisesti lukuteoriaan, Diofantoksen yhtälöihin ja taivaanmekaniikkaan. Siegel palkittiin vuonna 1978 Wolfin palkinnolla.

## Elämäkerta
Siegel syntyi vuonna 1896 Berliinissä, missä hän aloitti yliopisto-opintonsa 1915. Hänen opettajiaan Humboldt-yliopistossa olivat muun muassa Max Planck ja Ferdinand Georg Frobenius. Siegel suunnitteli suuntautuvansa tähtitieteeseen, mutta Frobeniuksen vaikutuksesta hän kääntyi lukuteoriaan, josta tulikin hänen uransa päätutkimusala. Siegelin opiskelut katkesivat 1917, kun hänet värvättiin armeijaan. Hän ei sopeutunut armeijaan, ja hänet vapautettiin palveluksesta ennen ensimmäisen maailmansodan loppua. Sodan jälkeen Siegel jatkoi opintojaan Göttingenin Georg-August-yliopistossa. Edmund Landau oli Siegelin väitöskirjan ohjaaja, ja Siegel valmistui tohtoriksi vuonna 1920.

Siegel nimitettiin vuonna 1922 Arthur Moritz Schönfliesin seuraajaksi Frankfurt am Mainin Johann Wolfgang Goethe -yliopistoon. Siegel vietti vuoden 1935 Princetonissa Institute for Advanced Studyssa. Saksassa Siegel hyväksyi vuonna 1937 paikan Göttingenin yliopistosta, jossa aloitti seuraavana vuonna. Toisen maailmansodan alettua 1939 Siegel ei halunnut enää jäädä kotimaahansa. Hän jätti Saksan varhain vuonna 1940 ja muutti Tanskan kautta Norjaan ja sieltä edelleen Yhdysvaltoihin. Siegel työskenteli vuodet 1940–1951 Institute for Advanced Studyssa. Hän palasi tämän jälkeen Göttingenin yliopistoon, jonka palveluksessa oli uransa loppuun.

Siegel sai vuonna 1978 Wolfin palkinnon erityisesti lukuteorian, Diofantoksen yhtälöiden ja taivaanmekaniikasta tekemiensä tutkimusten ansiosta. Matemaatikko André Weil on kutsunut Siegeliä 1900-luvun alkupuoliskon merkittävimmäksi matemaatikoksi.

## Lähteet
Etelänsirppikipuaja

**Etelänsirppikipuaja** (*Campylorhamphus falcularius*) on kipuajien heimoon kuuluva varpuslintu.

## Levinneisyys
Etelänsirppikipuajaa tavataan Brasilian etelä- ja itäosissa, Kaakkois-Paraguayssa ja Koillis-Argentiinassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.

## Lähteet
Nivalan lukio

**Nivalan lukio** on Nivalassa sijaitseva lukio, joka perustettiin vuonna 1960. Lukio on sekä yleis- että etälukio.

Lukiolaisilla oli aluksi valittavana joko kielilinja tai matemaattinen linja, vuodesta 1970 myös reaalilinja. Linjajaosta luovuttiin vuonna 1975. Elokuussa 1974 siirryttiin peruskoulujärjestelmään, jonka seurauksena lukio jatkoi toimintaansa omana yksikkönään Nivalan kunnan koululaitokseen kuuluvana lukiona, jolla on oma johtokuntansa. Lukiossa oli oma kouluneuvostonsa, johon kuuluu kolme opettajaa ja kolme oppilasta. Koulutoiminta jatkui entisessä rakennuksessa peruskoulun yläluokkien kanssa. Tilanahtaus hankaloitti toimintaa, ja esimerkiksi lukiolaisten ruokailu jouduttiin järjestämään luokissa.

Vuonna 1988 lukio sai oman koulurakennuksensa Kalliontien toiselle puolelle, peruskoulun yläluokkien jäädessä Niva-Kaijan koululle.

Lukion rehtorina toimii Juha Maijala.

## Aiheesta muualla
* Nivalan lukion opetussuunnitelma 2023 lukien
* Koulun kotisivu 
* kirjastovirma.fi
Kanelikurkkukipuaja

**Kanelikurkkukipuaja** (*Dendrexetastes rufigula*) on kipuajien heimoon kuuluva varpuslintu.

## Levinneisyys
Kanelikurkkukipuajaa tavataan laajalla alueella Etelä-Amerikan pohjoisosissa. Lajia on kuvattu melko yleiseksi. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vaarassa.

## Lähteet
Oliivikipuaja

**Oliivikipuaja** (*Sittasomus griseicapillus*) on kipuajien heimoon kuuluva varpuslintu.

## Levinneisyys
Oliivikipuajaa tavataan hyvin laajalla alueella Meksikosta Etelä-Amerikan keskiosiin. Sen kannaksi arvioidaan 5–50 miljoonaa yksilöä, ja laji on luokiteltu elinvoimaiseksi.

## Lähteet
Viikatekipuaja

**Viikatekipuaja** (*Drymornis bridgesii*) on kipuajien heimoon kuuluva varpuslintu.

## Levinneisyys
Viikatekipuajaa tavataan Etelä-Amerikassa Etelä-Boliviasta ja Paraguaysta Argentiinan keskiosiin ja Uruguayhin. Lajia on kuvattu harvinaisesta melko yleiseksi. Sen kannankehitys on vakaa, ja se on luokiteltu elinvoimaiseksi.

## Lähteet
Toni Eriksson

**Toni Eriksson** (s. 16. syyskuuta 1986 Vantaa) on suomalainen motocross- ja endurokuljettaja. 
Helsingin moottorikerho HMK:n kasvatti ajaa KTM Nordicin tallissa. 

Vuoden 2013 Suomen offroad moottoripyöräilyn kuumin nimi teki historiaa ja ajoi viisi Suomen mestaruutta samalle kaudelle. Eriksson voitti neljä henkilökohtaista mestaruutta lajeista supercross, motocross MX1, enduro A3 sekä Cross Country. Lisäksi hän voitti motocrossin kerhojoukkueiden Suomen mestaruuden yhdessä Ludde Söderbergin ja Henric Stigelin kanssa.  

2010 Eriksson otti erävoiton MX3 MM-sarjassa Vantaalla. Samana vuonna hän voitti ensimmäisen Suomen mestaruutensa MX1-luokassa.

Vuonna 2011 Eriksson ajoi yhdessä Ludde Söderbergin kanssa Formula 1 -kuljettaja Kimi Räikkösen omistamassa Ice1Racing-motocrosstiimissä MM-sarjaa. Eriksson ja Söderberg olivat tallin ensimmäiset kuljettajat. Eriksson loukkaantui MX1 MM-sarjan avauskilpailujen virallisissa harjoituksissa Bulgarian Sevlievossa ja joutui jättämään MM-kaudellaan useita kilpailuja väliin.

2012 Eriksson ajoi toisen motocrossin MX1-luokan Suomen mestaruutensa.

## Saavutuksia
*2006 3. SM-sarjassa MX2-luokassa ja 2. junioreitten SM-sarjassa endurossa
*2007 3. SM-sarjassa MX2-luokassa
*2008 2. SM-sarjassa MX2-luokassa
*2009 3. SM-sarjassa MX2-luokassa
*2010 Suomen mestari MX1-luokassa ja MX3 MM -erävoitto (KTM)
*2011 MX1 MM-Sarja Ice1racing (Kawasaki)
*2012 Suomen mestari MX1-luokassa (KTM)
*2013 Suomen mestari MX1-luokassa, supercrossissa, Cross Countryssä ja enduron A3-luokassa. Lisäksi motocrossin kerhojoukkuemestaruus. Enduron kerhojoukkuehopea.(KTM)
*2014 MX1 SM3, enduro A3 SM2, Cross Country SM3, supercross SM3, motocross kerhojoukkue SM2, enduro kerhojoukkue SM 3.(KTM)
*2015 Cross Country Suomen mestari, motocross kerhojoukkue SM3, enduro kerhojoukkue SM 3.(KTM)

## Lähteet

## Aiheesta muualla

* https://www.facebook.com/pages/Toni-Eriksson/238595496224254 http://tonieriksson.com/
Konnitsa

**Konnitsa** oli kylä Viipurin läänin Pyhäjärvellä, Karjalankannaksella. Kylä sijaitsi Kiimajärven luoteispäässä, Pyhäjärven ja Räisälän rajalla. Kylän halki virtasi Konnitsanjoki, jonka kautta Kiimajärven vedet purkautuivat Suvantoon lähellä Tiurinkylää. Konnitsan naapurikylät Pyhäjärvellä olivat Hassinmäki ja Musakanlahti Kiimajärven rannalla, kaakkoon Konnitsan kyläkeskuksesta, sekä Kahvenitsa, joka sijaitsi Konnitsan itäpuolella.

## Kylän asutus
Konnitsa oli Pyhäjärven pitäjän tärkeimpiä ja suurimpia kyliä. Konnitsassa oli asukkaita kirkonkirjojen mukaan yhteensä 661 henkeä ennen talvisotaa. Kylä sai toimeentulonsa suurimmaksi osaksi maataloudesta. Peltoa kylässä oli vuonna 1929 yhteensä 540,12 hehtaaria ja niittyä 164,86 hehtaaria. Metsää kylän alueella oli yhteensä 2.285,83 hehtaaria. Vuoteen 1943 mennessä peltoa oli kuitenkin raivattu lisää peräti 211,17 hehtaaria, ja tuolloin kylä olikin peltopinta-alaltaan pitäjän suurin. Vuonna 1925 tiloja oli kylässä 99 kappaletta.

### Kyläkeskus
Kiimajärven pään ja Konnitsanjoen ympärille muodostunut kyläkeskus oli muodostunut tiheäksi. Kylän tärkein kulkuväylä oli Alakylästä Kahvenitsan kautta Konnitsaan ja edelleen Räisälään johtava maantie, johon yhtyi pienempiä maanteitä kyläkeskuksen koillis-, etelä- ja lounaispuolelta. Maantie kiersi Kiimajärven pään lähellä rantaa, ja ylitti Konnitsanjoen siltaa myöden. Joen perkaus oli tuottanut runsaasti uudispeltoja joen varrelle, ja kyläkeskuksen viljelysaukeat olivatkin huomattavia. Kylään kuuluivat myös keskuskylään nähden erilliset Äijölän ja Kaurun kylänosat.

Konnitsan kylä toimi aktiivisena paikalliskeskuksena. Konnitsassa toimivat mm. osuuskassa, työväenyhdistys, marttayhdistys, sekakuoro, nuorisoseura ja raittiusyhdistys, joista kaksi viimeksi mainittua rakensivat omat toimitalonsa. Konnitsaan oli perustettu oma osuuskauppa vuonna 1907, ensimmäisenä Pyhäjärvellä. Osuuskauppa oli vakavarainen, ja rakensi vuonna 1938 uuden myymälärakennuksen kylän keskustaan. Kaupalla oli myös sivuliike Musakanlahden kylässä. Kylässä toimivat myös Topias Kaasalaisen, Tuomas Luukkasen ja Naskalin yksityiset kauppaliikkeet sekä Ala-Vuoksen osuusliikkeen paikallismyymälä.

### Kansakoulu
Kansakoulu Konnitsan kylässä sai alkunsa vuonna 1894, jolloin Konnitsan lahjoitusmaahovilta vuokratuissa rakennuksissa alkoi opetus. Oma rakennus valmistui vuonna 1902. Koulurakennusta parannettiin vuonna 1934, jolloin koululle rakennettiin myös talousrakennus ja kellari. Vuosina 1894–1913 koulun opettajana toimi hist.-kielit. ylioppilas Bernhard Wuorio (1873–1913).

Konnitsa tuli myös tunnetuksi maamieskoulustaan, joka perustettiin lahjoitusmaahovin tiloihin vuonna 1907. Koulu antoi opetusta paitsi Pyhäjärven, myös lähikuntien asukkaille puolivuosittaisten talvikurssien muodossa. Koulu tuhoutui tulipalossa 15 vuotta myöhemmin.

## Lähteet
* 

### Viitteet
Karlheinz Förster

**Karlheinz Helmut Förster** (s. 25. heinäkuuta 1958 Mosbach Länsi-Saksa) on aktiiviuransa jo lopettanut saksalainen jalkapalloilija. Hän oli aktiiviuransa ajan pelipaikaltaan keskuspuolustaja. Myös hänen vanhempi veljensä, Bernd Förster, on entinen saksalainen jalkapalloilija, joka niin ikään oli pelipaikaltaan puolustaja.

## Ura seurajoukkueessa
Jalkapallon pelaamisen Förster aloitti SV Waldhof Mannheimin riveissä. Hän siirtyi myöhemmin pelaamaan VfB Stuttgartiin, jossa pelasi junioriotteluiden lisäksi myös edustusjoukkueen mukana vuosina 1977–1986 kaikkiaan 311 ottelua, joissa viimeisteli 22 maalia. Stuttgartista hän siirtyi pelaamaan Olympique de Marseillen riveissä, jota edusti vuosien 1986–1990 aikana 103 ottelussa. Ranskassa pelaamissaan otteluissa hän viimeisteli kuusi maalia.

Seurajoukkuetasolla hän saavutti Ligue 1:n mestaruuden kahdesti sekä Bundesliigan mestaruuden, Saksan cupin ja Ranskan cupin voiton kertaalleen. Vuonna 1982 hänet lisäksi valittiin vuoden jalkapalloilijaksi Saksassa.

## Ura maajoukkueessa
Maajoukkuetasolla Förster edusti Länsi-Saksan jalkapallomaajoukkuetta vuosien 1978–1986 aikana kaikkiaan 81 ottelussa ja onnistui pelaamissaan otteluissa kahdesti maalinteossa. Hän oli mukana myös maan edustusmiehistössä vuosien 1980 ja 1984 EM-kilpailuissa sekä vuoden 1982 ja 1986 MM-kilpailuissa. Förster myös valittiin turnauksen tähdistökentälliseen sekä 1980 että 1984 EM-kilpailuissa.

## Lähteet
Keplerin kolmio

**

**Keplerin kolmio** on [[suorakulmainen kolmio]], jonka pidemmän [[kateetti|kateetin]] suhde lyhyempään on sama kuin [[hypotenuusa]]n suhde pidempään kateettiin. Sivujen pituuksien suhteet liittyvät [[kultainen leikkaus|kultaiseen leikkaukseen]]:

<math>\varphi=\frac{1+\sqrt{5}}{2}</math>

ja voidaan kirjoittaa: <math>1:\sqrt{\varphi}:\varphi,</math> tai likiarvoin: **1 : 1,272 : 1,618'''.

Kun kolmion sivuille piirtää neliöt, niiden alat (katso kuva) noudattavat kultaista leikkausta.

Keplerin kolmiot on nimetty saksalaisen matemaatikon ja tähtitieteilijän Johannes Keplerin (1571–1630) mukaan. Hän osoitti ensimmäisenä, että kolmion määrittelevä hypotenuusan ja lyhyen kateetin suhde vastaa kultaista leikkausta. Keplerin kolmio yhdistää toisiinsa Pythagoraan lauseen ja kultaisen leikkauksen, mikä kiehtoi kovasti Kepleriä:

Jotkin lähteet väittävät, että Kheopsin pyramidin muodosta voidaan tunnistaa kolmio, jonka mittasuhteet ovat hyvin lähellä Keplerin kolmiota. 

## Todistus
Kolmio, jonka sivujen pituudet ovat 1, \sqrt{\varphi} ja \varphi voidaan osoittaa suorakulmaiseksi kirjoittamalla kultaiselle leikkaukselle oleellinen toisen asteen yhtälö:
:{\varphi}^2 = \varphi + 1  
Pythagoraan lauseen muotoon:
:(\varphi)^2 = (\sqrt{\varphi})^2 + (1)^2. 

## Yhteys aritmeettiseen keskiarvoon, geometriseen keskiarvoon ja harmoniseen keskiarvoon
Positiivisten reaalilukujen a ja b aritmeettinen keskiarvo, geometrinen keskiarvo sekä harmoninen keskiarvo muodostavat suorakulmaisen kolmion sivujen pituudet, jos ja vain jos kolmio on Keplerin kolmio.

## Keplerin kolmion kostruointi

Keplerin kolmio voidaan konstruoida harpilla ja viivaimella piirtämällä ensin kultainen suorakulmio:
#Konstruoi neliö.
#Piirrä jana neliön yhden sivun puolivälistä vastakkaiseen kulmaan.
#Käytä janaa säteenä piirtäessäsi kaarta, joka määrittää suorakulmion korkeuden.
#Täydennä kultaiseksi suorakulmioksi.
#Käytä kultaisen suorakulmion pidempää sivua piirtäessäsi kaarta, joka leikkaa vastakkaisen puolen suorakulmiosta ja määrää Keplerin kolmion hypotenuusan.

## Matemaattinen yhteensattuma

Kun tarkastellaan mitä tahansa Keplerin kolmiota, jonka sivujen pituudet ovat a, a \sqrt{\varphi}, a \varphi, ja
* piirretään kolmion kärkien kautta kulkeva ympyrä ja
* piirretään neliö, jonka särmän pituus on yhtä suuri kolmion pidemmän kateetin kanssa, 
saadun neliön piiri (4a \sqrt{\varphi}) on likipitäen yhtä suuri kuin ympyrän kehän pituus (a \pi \varphi) – ne poikkeavat toisistaan vähemmän kuin 0,1&nbsp;%.

On kyse matemaattisesta yhteensattumasta:
\pi \approx 4/\sqrt\varphi. 
Jos tämä pätisi tarkalleen, kultaisen kolmion avulla voitaisiin neliöidä ympyrä. Kysymystä siitä, voidaanko ympyrä neliöidä pelkästään harppia ja viivainta käyttämällä, pohdittiin jo vanhalla ajalla, mutta se myöhemmin se on todistettu mahdottomaksi. Toisin sanoen \pi \neq 4/\sqrt\varphi, sillä <math>\pi</math> on transsendenttiluku.

Joidenkin lähteiden mukaan Keplerin kolmioita voidaan nähdä egyptiläisten pyramidien muotoilussa. Muinaiset egyptiläiset tuskin kuitenkaan tunsivat matemaattista yhteensattumaa piin ja kultaisen leikkauksen välillä.

## Katso myös
* Kultainen kolmio

## Lähteet
Aho Group

**Aho Group** on suomalainen yritysryhmä, joka omistaa lääkäri- ja hiihtokeskuksia. Aho Group on suomalainen perheyritys.

Konserniin kuuluvat nyt Rukan ja Pyhän matkailukeskukset, Lääkärikeskus Aava, Uudenmaan Seniorikodit ja Yhtyneet Medix Laboratoriot, josta Aho Group omistaa noin kolmanneksen. Lisäksi Aho Groupilla on vähemmistöosuudet lasten- ja nuorten lääkäriasema Pikkujätistä ja syöpäklinikka Docratesista.

Vuonna 2005 muodostettu Aho Group on yhtiön perustajan Juhani Ahon viiden lapsen hoidossa, ja vuonna 2008 se palkittiin Vuoden perheyrityksenä. Konsernin liikevaihto oli tuolloin 63 miljoonaa euroa ja henkilöstömäärä 670.

## Lääkärikeskus Aava
Ilmavoimien ylilääkärinä toiminut Juhani Aho perusti vuonna 1964 kollegojensa kanssa Helsingin Lääkärikeskus J. Aho & Kumpp. Ky:n. Vuonna 1969 se yhdistyi laboratoriopalveluja tarjoavan yrityksen kanssa, ja nimeksi tuli Helsingin Lääkärikeskus Oy ja Laboratoriot Oy. Vuonna 1972 Mannerheimintiellä toimivat lääkäreiden vastaanottojen lisäksi kliininen laboratorio, kuulontutkimus, leikkaussali, fysikaalinen hoito-osasto ja rokotusasema. Vuonna 1989 syntyi Helsingin Lääkärikeskus Teslamed, joka erikoistui suuritehoiseen magneettikuvaukseen ja tietokonetomografiaan. Lääkärikeskus perusti uusia toimipisteitä eri puolille pääkaupunkiseutua ja Uuttamaata. Vuonna 2004 ostettiin Orto, vuonna 2010 osia Medicitystä ja vuonna 2011 turkulainen sairaala Neo. Vuodesta 2012 konsernin terveydenhoitotoiminnan kattonimeksi otettiin Lääkärikeskus Aava, joka muodostettiin vuoden 1969 fuusioyrityksen perustajaosakkaiden sukunimien alkukirjamista: Eila Aho, Matti Aro, Eero Vaheri ja Juhani Aho.

## Matkailuliiketoiminta
Vuonna 1972 Aho osti vaikeuksiin joutuneen Rukatunturi Oy:n Kuusamon Rukan alueelta ja kehitti siitä isoin investoinnein monipuolisen hiihto- ja matkailukeskuksen. Vuonna 1988 konserniin ostettiin Pyhätunturin hiihtokeskustoiminnot ja hotelli Kultakero Pelkosenniemeltä.

## Lähteet
Harald af Hällström

**Harald Eliel af Hällström** (5. helmikuuta 1923 Karjaa – 24. syyskuuta 2010) oli suomalainen juristi, 1970–1980-luvulla korkeimman oikeuden jäsen.

Af Hällström oli Helsingin hovioikeuden hovioikeudenneuvos 1962–1978, oikeusministeriön lainsäädäntöneuvos 1963–1970 ja korkeimman oikeuden jäsen 1978–1989.

Hän oli suomalaisen aatelissuvun af Hällström jäsen. 

## Lähteet
Jouko Hämäläinen

**Jouko Martti Ensio Hämäläinen** (4. kesäkuuta 1929 Kuopio – 1. maaliskuuta 2006 Helsinki) oli suomalainen metsätieteilijä. Hän oli Metsäntutkimuslaitoksen liiketaloudellisen metsäekonomian professori 1974–1994. Hän tutki yrityksen arvon määritystä ja metsän kasvatuksen kannattavuuden laskentamalleja.

Hän oli koulutukseltaan metsänhoitaja (1952) ja ekonomi (1962).

## Lähteet
Antero Hämeen-Anttila

**Kaarle Antero Hämeen-Anttila** (25. joulukuuta 1931 – 28. marraskuuta 2001) oli suomalainen tähtitieteen professori. Hämeen-Anttila oli Oulun yliopiston tähtitieteen professori 1971–1994.

Antero Hämeen-Anttilan isä oli kustannusjohtaja Väinö Hämeen-Anttila ja äiti tämän toinen puoliso Eva. Hämeen-Anttila tuli ylioppilaaksi vuonna 1950, valmistui filosofian kandidaatiksi 1953 ja väitteli tohtoriksi 1957 Helsingin yliopistossa. Gustaf Järnefeltin ohjaaman suhteellisuusteoriaa käsitelleen väitöskirjan nimi on *Eine Theorie der Gravitation und des Elektromagnetismus*.

Hämeen-Anttila toimi Helsingin tähtitieteellisen observatorion assistenttina 1955–1962, Oulun yliopiston teoreettisen fysiikan vt. professorina 1962–1964, saman yliopiston tähtitieteen apulaisprofessorina 1964–1971 ja professorina vuodesta 1971. Hämeen-Anttilan tieteellinen kiinnostus kohdistui kuuhun, planeettoihin, astrofysiikkaan ja suhteellisuusteoriaan. Arabian kielen tutkija Jaakko Hämeen-Anttila oli Antero Hämeen-Anttilan poika.

## Lähteet

## Aiheesta muualla
*Teoreettisen fysiikan historiaa Oulussa
Marburgin yliopisto

**Marburgin yliopisto** () on Saksan vanhimpia yliopistoja ja sen sanotaan olevan maailman ensimmäinen protestanttinen yliopisto. Se on perustettu vuonna 1527. Yliopistossa on 19&nbsp;400 opiskelijaa ja se on noin 4&nbsp;000 ihmisen työpaikka.

Yliopistossa on oikeustieteen, kauppatieteen, yhteiskuntatieteiden, psykologian, protestanttisen teologian, historian ja kulttuurintutkimuksen, taiteentutkimuksen, matematiikan, fysiikan, biologian, maantieteen, kemian, farmasian, lääketieteen sekä kasvatustieteen tiedekunta.
## Lähteet

## Aiheesta muualla

* Marburgin yliopiston verkkosivut
Malapert

**Malapert** on Kuun etelänavan lähellä sijaitseva kraatteri. Kraatterin halkaisija on yli 70&nbsp;km ja se sijaitsee kutakuinkin välillä 84–86° eteläistä leveyttä. Se on nimetty 1600-luvun belgialaisastronomi Charles Malapertin mukaan.

Maahan Malapert näkyy sivusta, ja auringonvalo sinne tulee matalassa kulmassa. Näiden syiden takia kraatterista ei voi nähdä paljon yksityiskohtia Maasta käsin.

## Lähteet
Stefan Bradl

**Stefan Bradl** (s. 29. marraskuuta 1989 Augsburg) on saksalainen ratamoottoripyöräilijä. Hän ajaa kaudella 2013 MotoGP-luokassa LCR-tallin Hondalla.

Bradlin uran toistaiseksi paras saavutus on Moto2-luokan maailmanmestaruus kaudella 2011. Hänen isänsä Helmut Bradl on myös entinen MM-tason ratamoottoripyöräilijä.

## Lähteet

## Aiheesta muualla
Sandro Cortese

**Alessandro "Sandro" Cortese** (s. 6. tammikuuta 1990 Ochsenhausen) on saksalainen ratamoottoripyöräilijä. Hän ajaa kaudella 2013 Moto2-luokan maailmanmestaruudesta.

Cortese voitti kaudella 2012 suomalaisen Ajo Motosport -tallin riveissä Moto3-luokan maailmanmestaruuden. Hänestä tuli myös MotoGP:n historian ensimmäinen KTM-pyörällä maailmanmestaruuden voittanut kuljettaja.

## Lähteet
Dead Again

**Dead Again** voi tarkoittaa ainakin seuraavia:

* *[[Murha menneisyydestä]]* (*Dead Again*), Kenneth Branaghin ohjaama trilleri vuodelta 1991
* *[[Dead Again (Mercyful Faten albumi)|Dead Again]]*, Mercyful Faten albumi vuodelta 1998
* *[[Dead Again (Type O Negativen albumi)|Dead Again]]*, Type O Negativen albumi vuodelta 2007.
Harald Christian Strand Nilsen

**Harald Christian Strand Nilsen** (s. 7. toukokuuta 1971 Gjøvik, Oppland) on norjalainen alppihiihtäjä.

Strand Nilsen sai pronssia Norjan kolmoisvoittoon päättyneessä alppiyhdistetyn kilpailussa Lillehammerin olympialaisissa 1994. Sierra Nevadan MM-kilpailuissa 1996 hän sijoittui alppiyhdistetyssä yhdeksänneksi ja suurpujottelussa kymmenenneksi. Sestrieren MM-kilpailuissa 1997 hän oli yhdistetyssä seitsemäs ja Vailissa 1999 suurpujottelussa kuudestoista.

Strand Nilsen sijoittui maailmancup-kaudella 1993–1994 kolmanneksi Chamonix'n alppiyhdistetyssä. Hän sijoittui kolmanneksi myös yhdistetyn cupin kokonaispisteissä. Kaudella 1994–1995 hän oli toinen Kranjska Goran suurpujottelussa ja Kitzbühelin alppiyhdistetyssä sekä kolmas Wengenin yhdistetyssä ja Adelbodenin ja Furanon suurpujotteluissa. Alppiyhdistetyn maailmancupin kokonaiskilpailussa hän oli toinen ja suurpujottelucupissa kolmas.

## Lähteet
Emilio Izaguirre

**Emilio Arturo Izaguirre Girón** (s. 10. toukokuuta 1986 Tegucigalpa, Honduras) on hondurasilainen jalkapalloilija. Hän edustaa skotlantilaista Celticiä ja on pelipaikaltaan vasen laitapuolustaja.

## Seurajoukkueura
Izaguirre siirtyi kotimaansa Motaguasta 18. elokuuta 2013 nelivuotisella sopimuksella skottijätti Celticiin. Siirtosummaa ei tuotu julki. Hän pelasi ensimmäisen ottelun Skotlannin valioliigassa 29. elokuuta 2010 Motherwelliä vastaan.

## Maajoukkueura
Izaguirre pelasi ensimmäisen ottelunsa Hondurasin maajoukkueessa tammikuussa 2007, kun Honduras kohtasi ystävyysottelussa Tanskan.

## Lähteet

## Aiheesta muualla
* Emilio Izaguirren esittely Celticin kotisivustolla
Liisa Hännikäinen

**Liisa Kyllikki Hännikäinen**, oik. Hännikäinen-Sas (s. 30. syyskuuta 1943 Kuorevesi) on suomalainen kirjailija. Hän on kuvannut objektiivisesti maaseudun murrosilmiöitä.

## Palkinnot
Hännikäinen on saanut useita kirjallisuuspalkintoja
* Valtion kirjallisuuspalkinto, "Sinä olet nuori" 1972
* Otavan nuorten kirjailijoiden palkinto 1990
* Satakunnan kirjallisen kerhon palkinto 1990 
* Nortamo-palkinto 1991

## Teokset
* *Polkkapari* (Otava, 1971)
* *Sinä olet nuori* (Otava, 1972)
* *Tulva peittää jäljet* (Otava, 1973)
* *Kaikilla joku ihminen* (Otava, 1974)
* *Pieni pala onnea* (Otava, 1975)
* *Doina* (Otava, 1976)
* *Sikne* (Otava, 1977)
* *Irma* (Otava, 1979)
* *Oma elämä* (Otava, 1980)
* *Maisa ja Maisan rakkaus* (Otava, 1983)
* *Kompassipuu* (Otava, 1984)
* *Sassa-karhun talvimatka* (Otava, 1984)
* *Sottiisi* (Otava, 1987)
* *Juulia ei enää pelkää* (Otava, 1988)
* *Vaikea ikä* (Otava, 1989)
* *Terhin kreikkalainen kesä* (Otava, 1990)
* *Liian lähellä rautatietä* (Otava, 1991)
* *Yksityistä elämää* (Otava, 1992)
* *Parhaassa iässä* (Otava, 1994)
* *Kaikki hyvin* (Otava, 1995)
* *Onneksi* (Otava, 1997)
## Lähteet
FSV Frankfurt

**Fußballsportverein Frankfurt 1899 e.V.**, tunnetaan yleisesti nimellä **FSV Frankfurt**, on saksalainen jalkapalloseura Frankfurt am Mainin kaupungista. Se perustettiin elokuussa 1899.

Kaudella 2021–2022 FSV Frankfurt pelaa Saksan neljänneksi korkeimmalla sarjatasolla, Regionalligassa. Seura mielletään usein kaupungin kakkosjoukkueeksi, ja se joutuu toimimaan pitkälti "isoveljensä" Eintracht Frankfurtin varjossa.
Michael Tritscher

**Michael Tritscher** (s. 6. marraskuuta 1965 Schladming, Steiermark) on itävaltalainen alppihiihtäjä.

Tritscher sai Albertvillen olympialaisissa 1992 pronssia pujottelussa. Vailin MM-kilpailuissa 1989 hän oli alppiyhdistetyssä seitsemäs.

Tritscher voitti maailmancupissa kolme pujottelukilpailua, oli viisi kertaa toinen ja neljä kertaa kolmas. Pujottelun maailmancupin kokonaispisteissä hän sijoittui toiseksi kaudella 1994–1995 ja neljänneksi kaudella 1989–1990.

## Palkintosijat maailmancupin osakilpailuissa
Lähde: FIS

## Lähteet
Gene Pukall

**Gene Pukall** (s. 16. tammikuuta 1975 Berliini) on saksalainen raskaan sarjan ammattilaisnyrkkeilijä.

Vuonna 2000 ammattilaisuransa aloittanut Pukall muistetaan muun muassa suomalaisen Robert Heleniuksen ammattilaisuran ensimmäisen ottelun sekä entisen raskaan sarjan maailmanmestarin Riddick Bowen uran viimeisen ottelun vastustajana.

## Lähteet
Achim Vogt

**Achim Vogt** (s. 7. joulukuuta 1970 Chur, Graubünden, Sveitsi) on liechtensteinilainen alppihiihtäjä.

Vogt edusti Liechtensteinia neljissä olympialaisissa 1992–2002 sijoittuen parhaimmillaan 21:nneksi Lillehammerin 1994 suurpujottelussa. MM-kilpailuissa hän oli samassa lajissa yhdestoista Sestrieressä 1997.

Vogt voitti maailmancupin suurpujottelukilpailun Tignes'ssä 3. joulukuuta 1994. Se oli samalla hänen uransa ainoa palkintosija maailmancupissa. Saman kauden suurpujottelucupin kokonaispisteissä hän oli seitsemäs.

## Lähteet
Punasotilas

**Punasotilas** oli vuodesta 1919 aina 1930-luvun lopulle asti ilmestynyt Suomen Kommunistisen Puolueen sotilasjärjestön julkaisema asevelvollisille tarkoitettu laiton lehti. Sitä jaettiin lähinnä varuskunnissa. SKP:n toiminnan ollessa kiellettyä Suomessa Punasotilasta toimitettiin ja painettiin Neuvostoliitossa. Lehden painopaikka oli Pietari ja sen ensimmäisenä päätoimittajana oli kuolemaansa elokuuhun 1920 saakka venäjänsuomalainen bolševikki Jukka Rahja.

Punasotilas ilmestyi kerran kuukaudessa A5-kokoisena monisteena, joka käsitti 8-30 sivua. Lehteä painettiin noin 100–300 kappaletta ja sen jakelun varuskunnissa hoitivat laillisten sosialististen nuorisoliittojen jäsenet sekä muut luotetut henkilöt. Punasotilasta kierrätettiin varusmiesten keskuudessa kädestä käteen. Tarkoituksena oli, että lehden lukenut välitti sen eteenpäin seuraavalle. 1920-luvun puolivälissä SKP:n oma arvio lehden lukijamääräksi oli noin tuhat henkilöä. Innostusta Punasotilaan levittämiseen ja lukemiseen rajoitti se, että kiinni jäädessä seurauksena oli rangaistus, joka yleensä oli palvelusajan pidentäminen.

## Lähteet